cyanic-selkie/wikianc huggingface dataset:
Σέβερν
Ο Σέβερν (αγγλικά: River Severn, ουαλικά: Afon Hafren) είναι ο μακρύτερος σε μήκος ποταμός στη Μεγάλη Βρετανία, με μήκος 354 χιλιόμετρα. Επίσης είναι ο ποταμός με τη μεγαλύτερη ροή στην Αγγλία και στην Ουαλία, με μέση ροή 107 κυβικά μέτρα ανά δευτερόλεπτο στο Άπερλι, Γκλόστερσαϊρ, όπου ο ποταμός εκβάλλει στο κανάλι του Μπρίστολ. Ο ποταμός πηγάζει από τα Κάμπρια Όρη, στη μέση Ουαλία, και συγκεκριμένα το Πλύνλιμον, σε υψόμετρο 610 μέτρα. Ο ποταμός διασχίζει το Σροπσάιρ, το Γουστερσάιρ και το Γκλοστερσάιρ. Οι κομητειακές πόλεις Σριούσμπερι, Γούστερ και Γκλόστερ είναι κτισμένες στις όχθες του.
Με βάση σύμβαση, ο Σέβερν συνήθως θεωρείται ότι τελειώνει, και αρχίζουν οι εκβολές του Σέβερν, μετά τη δεύτερη διάβαση του Σέβερν. Η λεκάνη απορροής του ποταμού έχει εμβαδόν 11.419 τετραγωνικά χιλιόμετρα, στα οποία δεν προσμετρώνται ούτε ο ποταμός Γιάι ούτε ο Μπρίστολ-Έιβον, οι οποίοι εκβάλλουν και οι δύο στις εκβολές του Σέβερν. Οι εκβολές στη συνέχεια καταλήγουν στο κανάλι του Μπρίστολ, τμήμα της Κελτικής Θάλασσας.
Στο Σέβερν παρατηρείται παλιρροιακό κύμα κατά τη διάρκεια της πλημμυρίδας το οποίο ανεβαίνει για αρκετά χιλιόμετρα στο ποτάμι. Στο κανάλι του Μπρίστολ η παλίρροια έχει εύρος 15 μέτρα, από τα μεγαλύτερα στον κόσμο.
Εξωτερικοί σύνδεσμοι
κατηγορία:Ποταμοί του Ηνωμένου Βασιλείου
Κύπελλο Αραβικού Κόλπου
Το Κύπελλο Αραβικού Κόλπου (كأس الخليج العربي, Kass Al-Khaleej Al-Arabi),  το οποίο αναφέρεται συχνά ως Κύπελλο του Κόλπου,   είναι μία ποδοσφαιρική διοργάνωση η οποία διεξάγεται κάθε δύο χρόνια, η οποία διέπεται από την Ομοσπονδία Ποδοσφαίρου Κυπέλλου Αραβικού Κόλπου (ΟΠΚΑΚ) για τα οκτώ μέλη της. Η διοργάνωση έχει επίσης διεξαχθεί στο παρελθόν κάθε τρία έως τέσσερα χρόνια λόγω πολιτικών ή οργανωτικών προβλημάτων.
Ιστορία
Η ιδέα για τη διοργάνωση δημιουργήθηκε στους Θερινούς Ολυμπιακούς Αγώνες του 1968 και το πρώτο Κύπελλο Αραβικού Κόλπου πραγματοποιήθηκε το 1970, το οποίο κέρδισε το Κουβέιτ. Το Κουβέιτ είναι η πιο επιτυχημένη ομάδα στην ιστορία της διοργάνωσης, έχοντας κερδίσει τις 10 από τις συνολικά 24 διοργανώσεις, ενώ η Σαουδική Αραβία, το Κατάρ και το Ιράκ έχουν από τρεις τίτλους. Οι σημερινοί πρωταθλητές είναι το Μπαχρέιν, που νίκησε τη Σαουδική Αραβία το 2019 για να κερδίσει τον πρώτο του τίτλο.
Το 2017, οι χώρες μέλη του Συμβουλίου Συνεργασίας του Κόλπου (ΣΣΚ), συμπεριλαμβανομένης της Σαουδικής Αραβίας, των Ηνωμένων Αραβικών Εμιράτων και του Μπαχρέιν, διέκοψαν τους διπλωματικούς δεσμούς με το Κατάρ. Τον Ιούλιο του 2019, η ΟΠΚΑΚ ανακοίνωσε ότι η 24η έκδοση του Κυπέλλου Αραβικού Κόλπου θα πραγματοποιηθεί στη Ντόχα. Τον Οκτώβριο του 2019, και οι τρεις χώρες ανακοίνωσαν ότι θα μποϊκοτάρουν τη διοργάνωση. Αργότερα το Νοέμβριο του 2019, οι τρεις χώρες ανακοίνωσαν πως θα λάβουν μέρος στην 24η έκδοση του Κυπέλλου Αραβικού Κόλπου που θα φιλοξενήσει το Κατάρ.
Εξελίξεις
εναλλ.=2007 Gulf Cup Stadium|αριστερά|μικρογραφία|150x150εσ| Άποψη του γεμάτου σταδίου κατά τη διάρκεια του 18ου Κυπέλλου Αραβικού Κόλπου στο [[Άμπου Ντάμπι|Αμπού Ντάμπι το 2007.]] Ένα σημαντικό σημείο που βοήθησε το Κατάρ να βελτιώσει τη διοργάνωση ήταν το γεγονός ότι το Al Jazeera Sports, το κορυφαίο αθλητικό κανάλι στη Δυτική Ασία και η Βόρεια Αφρική εδρεύει στη Ντόχα. Το Al Jazeera Sports κέρδισε τα δικαιώματα μετάδοσης για το 2004 και τα αποκλειστικά δικαιώματα στο 19ο Κύπελλο Αραβικού Κόλπου το 2009, μετά από μια συμφωνία εκατομμυρίων και μεταρρύθμισε δραματικά το Κυπέλλου Αραβικού Κόλπου οργανώνοντας πολλές ομιλίες και ντοκιμαντέρ, με κορυφαία HD μαγνητοσκόπηση και την τελειοποίηση της λειτουργίας των καμερών στους αγώνες.
Η διοργάνωση σηματοδότησε την παρουσία ορισμένων από τις πιο σημαντικές προσωπικότητες του κόσμου του ποδοσφαίρου, όπως ο Πρόεδρος της FIFA, Ζεπ Μπλάτερ και ο πρόεδρος της UEFA, Μισέλ Πλατινί. Η Εκτελεστική Επιτροπή της FIFA έθεσε επίσης στην ημερήσια διάταξη της συνεδρίασης της 4ης Οκτωβρίου 2013 να ακούσει την πρόταση της συμπερίληψης του Κυπέλλου Αραβικού Κόλπου στο διεθνές ημερολόγιο αγώνων της.
Αποτελέσματα
Σημείωση: Αυτός ο πίνακας δεν περιλαμβάνει έντεκα ακυρωμένα παιχνίδια από το 1972 (το Μπαχρέιν αποβλήθηκε από τη διοργάνωση), το 1982 (το Ιράκ αναγκάστηκε να αποσυρθεί λόγω της πολιτικής κατάστασης στη χώρα) και το 1990 (το Ιράκ αποβλήθηκε από τη διοργάνωση).
Γενικά στατιστικά
Μέχρι το Κύπελλο του 2019. Πηγή:
Ρεκόρ γκολ όλων των εποχών
Ρεκόρ γκολ όλων των εποχών ανά διοργάνωση:
Δεν περιλαμβάνονται γκολ από ακυρωμένα ή εγκαταλελειμμένα παιχνίδια (1972 - αγώνες του Μπαχρέιν, 1982 & 1990 - αγώνες του Ιράκ)
Περιλαμβάνει παιχνίδια προκαταρκτικών γύρων του 1974
Δεν περιλαμβάνει γκολ από διαδικασίες των πέναλτι
Εξωτερικοί σύνδεσμοι
Κατηγορία:Κύπελλο Αραβικού Κόλπου Κατηγορία:Συμβούλιο Συνεργασίας του Κόλπου Κατηγορία:Ποδόσφαιρο στον Αραβικό κόσμο Κατηγορία:Διεθνείς ποδοσφαιρικές διοργανώσεις Κατηγορία:Αθλητικές διοργανώσεις που διεξάγονται κάθε δύο χρόνια
Ουρανίδες
Στην ελληνική μυθολογία με τη συλλογική ονομασία Ουρανίδες (Ουρανίδαι) ή και Ουρανίωνες είναι γνωστά τα δώδεκα τέκνα του Ουρανού και της Γης: ο Ωκεανός, ο Κρείος ή Κριός, ο Υπερίων, ο Ιαπετός, ο Κοίος, ο Κρόνος, η Θεία, η Ρέα, η Θέμις, η Μνημοσύνη, η Φοίβη και η Τηθύς.
Πηγές
Ουρανιδες
Ιωάννης Φραγγόπουλος
Ο Ιωάννης Φραγγόπουλος ή Φραγκόπουλος ήταν Βυζαντινός αριστοκράτης και υψηλόβαθμος αξιωματούχος του Δεσποτάτου του Μοριά.
Σε άγνωστο χρονικό σημείο, ίδρυσε τη Μονή Παντάνασσας στην πρωτεύουσα του δεσποτάτου, τον Μυστρά, στην οποία και δώρησε εικόνισμα της Παναγίας. Παράλληλα, οικία στο Μυστρά έχει αποδοθεί στον ίδιο, βάσει σχετικού μονογράμματος Φ που βρέθηκε ενσωματωμένο σε πλάκα του κτιρίου.
Πηγές
Κατηγορία:Βυζαντινοί του 15ου αιώνα Κατηγορία:Βυζαντινοί αξιωματούχοι Κατηγορία:Μεσαιωνική Μεσσηνία Κατηγορία:Πρόσωπα του Δεσποτάτου του Μορέως Κατηγορία:Πρωτοστράτορες
Αψίδα του Κωνσταντίνου
Η Αψίδα του Κωνσταντίνου, λατιν. Arcus Constantini, είναι μία θριαμβική Αψίδα στη Ρώμη, που βρίσκεται μεταξύ του Κολοσσαίου και του Παλατίνου λόφου. Εγέρθηκε από τη Ρωμαϊκή Σύγκλητο για την επέτειο της νίκης του Κωνσταντίνου Α΄ επί του Μαξεντίου στη Μάχη της Μιλβίας γέφυρας το 312. Του αφιερώθηκε το 315 και είναι η μεγαλύτερη Ρωμαϊκή θριαμβική Αψίδα. Το τόξο εκτείνεται επάνω από την Θριαμβική Οδό (Via Triumphalis), την οδό που έβαιναν οι Αυτοκράτορες, όταν εισερχόταν στην πόλη με θρίαμβο (triumphus).
Αν και αφιερώθηκε στον Κωνσταντίνο Α΄, πολύ από το διακοσμητικό υλικό της είναι ενσωματωμένες δημιουργίες από την εποχή του Τραϊανού (98-117), Αδριανού (117-138) και Μάρκου Αυρηλίου (161-180), είναι λοιπόν ένα συμπίλημα. Είναι η τελευταία από τις υπάρχουσες Αψίδες στη Ρώμη και η μόνη που κάνει χρήση παλαιότερου υλικού (spolia), καθώς πήρε αρκετά μεγάλα ανάγλυφα από αυτοκρατορικά μνημεία του 2ου αι. Αυτό δίνει ένα εντυπωσιακό αποτέλεσμα, καθώς το υλικό αυτό είναι σε αντίθεση με τα νέα γλυπτά, που έγιναν για την Αψίδα. Έγινε διάσημη για το αισθητικό αυτό αποτέλεσμα· έλαβε το ειρωνικό παρωνύμιο Το κοράκι του Αισώπου (Cornacchia di Esopo), καθώς στην εποχή της δεν θεωρούσαν το συμπίλημα αυτό ως ωραίο, την κολάκευαν όμως για να έχουν την εύνοια του Αυτοκράτορα.
Επιγραφές
Στο επάνω διάζωμα υπάρχει επιγραφή, ίδια και στις δύο πλευρές της Αψίδας. Τα γράμματα ήταν ορειχάλκινα και λείπουν, υπάρχουν όμως οι εσοχές τους και οι τρύπες που ήταν καρφωμένα. Η επιγραφή έχει ως εξής: ΙΜP(ERATORI) CAES(ARI) FL(AVIO) CONSTANTINO MAXIMO P(IO) F(ELICI) AVGUSTO S(ENATUS) P(OPULUS) Q(UE) R(OMANUS) QVOD INSTINCTV DIVINITAΤΙS MENTIS MAGNITVDINE CVM EXERCITV SVO TAM DE TYRANNO QVAM DE OMNI EIVS FACTIONE VNO TEMPORE IVSTIS REMPVBLICAM VLTVS EST ARMIS ARCVM TRIVMPHIS INSIGNEM DICAVIT
Δηλαδή: Στον Αυτοκράτορα Καίσαρα Φλάβιο Κωνσταντίνο Μέγιστο Ευσεβή Ευτυχή Σεβαστό η Σύγκλητος και ο λαός της Ρώμης, που με έμπνευση θεία και του μυαλού του το μεγαλείο εξέβαλε από το κράτος τον τύραννο με όλους τους ακολούθους του ταυτόχρονα, με τον στρατό του και τη δίκαιη δύναμη των όπλων, αυτή την Αψίδα τη με θριάμβους διακοσμημένη αφιέρωσαν.
Η φράση "με έμπνευση θεία" τέθηκε, διότι ο Κωνσταντίνος στην αρχή πίστευε, ότι ήταν εκλεκτός του Ήλιου και τα νομίσματά του (ακόμη και ως το 324) τον εμφανίζουν ως θεό ήλιο, ώσπου στη μάχη της Μιλβίας γέφυρας το 312 είδε στον ουρανό έναν σταυρό και μεταστράφηκε στον Χριστιανισμό. Έτσι η αμφίσημη φράση ικανοποιεί τους Εθνικούς και τους Χριστιανούς. Η φράση "τον τύραννο" δικαιώνει τη σφαγή του, καθώς ήταν τέτοιος. Επίσης η φράση "δίκαιη δύναμη όπλων" δικαιώνει τον εμφύλιο εναντίον του Μαξεντίου.
Δύο σύντομες επιγραφές στο εσωτερικό του κεντρικού τόξου έχουν όμοιο μήνυμα, ότι ο Κωνσταντίνος δεν ήρθε να επιβληθεί, αλλά να ελευθερώσει τη Ρώμη από την κατοχή:
LIBERATORI VRBIS - FUNDATORI QVIETIS
Που σημαίνει: Ελευθερωτής της πόλης, ιδρυτής της ειρήνης.
Σε κάθε ένα από τα παράπλευρα τόξα, επιγραφές αναφέρουν:
VOTIS X - VOTIS XX και: SIC X - SIC XX
Η εξήγηση είναι η εξής: Ιεροί όρκοι στα 10 έτη, (όμοια) ιεροί όρκοι και για τα 20· και: όπως για τα 10 έτη, έτσι και για τα 20. Είναι η ανανέωση των όρκων του στρατού. Αυτά είναι συνήθεις επιγραφές στα νομίσματα για τον εορτασμό των 10ετών (decennalia) του Αυτοκράτορα, όπου εύχονται να μείνει και να τα κάνει 20, κοκ. Επειδή ο Κωνσταντίνος ξεκίνησε την εξουσία του το 306, η Αψίδα πρέπει να εγκαινιάστηκε το 315.
Παραπομπές
Κατηγορία:Θριαμβικές Αψίδες της Ρώμης
Δομή Ανάλυσης Εργασιών
Η Δομή Ανάλυσης Εργασιών (αγγλικά: Work Breakdown Structure ή εν συντομία WBS) αποτελεί βασικό εργαλείο της Διαχείρισης Έργων και σχηματίζεται κατά τη φάση Σχεδιασμού ενός έργου. Σύμφωνα με το PMBOK Guide, το WBS είναι «μια προσανατολισμένη σε παραδοτέα ιεραρχική ανάλυση της εργασίας που πρέπει να εκτελεστεί από την ομάδα έργου έτσι ώστε να επιτευχθούν οι στόχοι του έργου και να παραχθούν τα απαιτούμενα παραδοτέα, με κάθε χαμηλότερο επίπεδο του ΔΑΕ να αντιπροσωπεύει έναν όλο και λεπτομερέστερο ορισμό της απαιτούμενης εργασίας». Ο βασικός στόχος μιας ΔΑΕ είναι η αποτύπωση του σχεδίου δράσης του έργου, βάσει ενός διαγράμματος διακλάδωσης, όπου αναλύεται το έργο σε μικρότερα συστατικά μέρη, τα οποία ονομάζονται Δραστηριότητες (Tasks).
Η Δραστηριότητα είναι το χαμηλότερο επίπεδο ανάλυσης σε ένα έργο. Συνήθως ομαδοποιείται σε Πακέτα Εργασίας (Work Packages) τα οποία με τη σειρά τους ομαδοποιούνται σε Φάσεις (Phases) του έργου. Η Δομή Ανάλυσης Εργασιών αποτελεί θεμέλιο του έργου, δεδομένου ότι με τη σύνταξη της αποτελεί:
Ιστορική Αναδρομή
Η Δομής Ανάλυσης Εργασιών πρωτοεμφανίστηκε στο Υπουργείο Άμυνας των Ηνωμένων Πολιτειών, στα πλαίσια του προγράμματος PERT (Program Evaluation and Review Technique, Εξέλιξη Προγράμματος και Τεχνική Αναθεώρησης). Ειδικότερα, η εμφάνιση του έγινε το 1957 σε μελέτη του Αμερικανικού Ναυτικού, προς υποστήριξη του βαλλιστικού προγράμματος "Polaris". Αν και ο όρος Δομή Ανάλυσης Εργασιών δεν αναφέρθηκε αυτολεξί, παρουσιάστηκε για πρώτη φορά η οργάνωση δραστηριοτήτων (tasks) σε δενδροειδή προϊοντοκεντρική κατηγοριοποίηση. Εν συνεχεία, η Αμερικανική Διαστημική Υπηρεσία (NASA) δημοσίευσε το 1962 τη μελέτη PERT/COST, στην οποία έγινε εκτενή αναφορά στον όρο Work Breakdown Structure, καθώς και στις δομικές κατασκευαστικές πρακτικές που προτείνονται. Το Υπουργείο Άμυνας των Ηνωμένων Πολιτειών εξέδωσε περαιτέρω οδηγίες με τη μελέτη του 1968 Work Breakdown Structure for Defense Material Items" (MIL-STD-881), με την τελευταία καταγεγραμμένη αναθεώρηση το 2018. Το 1987 ο παγκόσμιος φορέας Διαχείρισης Έργων "Project Management Institute" (PMI) κατέγραψε την επέκταση των τεχνικών WBS στο προτεινόμενο πλαίσιο Διαχείρισης Έργων και από Οργανισμούς που δεν έχουν αντικείμενο τα Αμυντικά Συστήματα, συμβάλλοντας στην ευρεία διάδοσή τους στη μορφή που είναι σήμερα γνωστή.
Σχεδιαστικοί Προσανατολισμοί
Μια Δομή Ανάλυσης Εργασιών μπορεί να σχηματιστεί με βάση έναν από τους παρακάτω σχεδιαστικούς προσανατολισμούς
Μέθοδοι Δημιουργίας
Εφόσον έχει επιλεγεί ο κανόνας βάσει του οποίου θα σχηματιστεί η Δομή Ανάλυσης Εργασιών (βάσει παραδοτέων, βάσει εργασιών ή βάσει χρόνου), κατόπιν επιλέγεται μια εκ των παρακάτω μεθόδων δημιουργίας:
Ο κανόνας του 100%
Η βάση στην οποία στηρίζεται η λογική σχεδιασμού μιας Δομής Ανάλυσης Εργασιών, είναι ο κανόνας του 100%. Σύμφωνα με τον κανόνα 100% ("Αθροισμα των παιδιών = γονέας"), το σύνολο των εργασιών στο επίπεδο "παιδί" θα πρεπει να αποτυπώνει το 100% της εργασίας που παρουσιάζεται στο επίπεδο "γονέας". Ως εκ τούτου, μια Δομή Ανάλυσης Εργασιών λογίζεται ως σωστή, όταν σε αυτή απεικονίζεται ακριβώς η δουλειά που πρέπει να επιτελεστεί σε ένα έργο και μόνον αυτή, ούτε περισσότερο ούτε λιγότερο.
Ο κανόνας 8-80
Εξίσου σημαντικός με τον κανόνα 100%, είναι ο κανόνας 8-80 ως βέλτιστη πρακτική που προτείνεται στους διαχειριστές και ομάδες έργου. Σύμφωνα με τον κανόνα 8-80, το μικρότερο Πακέτο Εργασίας προτείνεται να απαιτεί κατ' ελάχιστο 8 ώρες, ενώ ως μέγιστη διάρκεια θα πρέπει να έχει λιγότερες από 80 ώρες για να ολοκληρωθεί. Ιδανικά, στόχος του σχεδιασμού έργου αποτελεί ο σχηματισμών πακέτων εργασίας και δραστηριότητες, που επιμερίζουν το δυνατόν ισόποσα την απαιτούμενη ανθρωπο-προσπάθεια.
Ενδεικτικό Παράδειγμα
Παρακάτω παρουσιάζεται ένα ενδεικτικό παράδειγμα Δομής Ανάλυσης Εργασιών, σε έργο που έχει ως στόχο τη δημιουργία ιστοσελίδας για την αναφορά προβλημάτων Hardware/ Software σε έναν οργανισμό, με τη μέθοδο "από πάνω προς τα κάτω".
Πηγές
Κατηγορία:Διοίκηση και Διαχείριση Έργων Κατηγορία:Μηχανική συστημάτων
Βραβείο Καλύτερης Ταινίας της Ένωσης Κριτικών Κινηματογράφου του Λος Άντζελες
Το Βραβείο Καλύτερης Ταινίας της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Award For Best Picture) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει μια ταινία της κινηματογραφικής βιομηχανίας.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Λος Άντζελες
Σεντ Όλμπανς
Το Σεντ Όλμπανς (αγγλικά: St Albans, ) είναι πόλη με καθεδρικό ναό στο Χερτφορντσάιρ, Αγγλία και εντάσσεται στην μεγάλη αστική περιοχή της Πόλης και Επαρχίας του Σεντ Όλμπανς. Σύμφωνα με την απογραφή του 2011 έχει 57.795 κατοίκους. Βρίσκεται ανατολικά του Χέμελ Χέμπστιντ και δυτικά του Χάτφιλντ, περίπου 32 χιλιόμετρα βορειοδυτικά του κεντρικού Λονδίνου, 13 χιλιόμετρα νοτιοδυτικά του Ουέλουιν Γκάρντεν Σίτι και 18 χιλιόμετρα νοτιοανατολικά του Λούτον. Το Σεντ Όλμπανς ήταν η πρώτη μεγάλη πόλη στον παλιό ρωμαϊκό δρόμο της οδού Ουάτλιγκ για ταξιδιώτες που κατευθύνονταν βόρεια και έγινε η ρωμαϊκή πόλη του Βερουλάμιου. Βρίσκεται στη ζώνη μετακίνησης του Λονδίνου και στο πολεοδομικό συγκρότημα του Ευρύτερου Λονδίνου.
Η πόλη πήρε το όνομά της από τον Άγιο Αλβανό τον Πρωτομάρτυρα, πρώτο χριστιανό μάρτυρα στις Βρετανικές νήσους. Ο καθεδρικός ναός της πόλης κτίστηκε το 11ο αιώνα και το κεντρικό του κλίτος, με μήκος 85 μέτρα, είναι το μακρύτερο για καθεδρικό στην Αγγλία.
Παραπομπές
Κατηγορία:Πόλεις της Αγγλίας
Αγενεσία επινεφριδίων
Η αγενεσία επινεφριδίων είναι μια σπάνια κατάσταση όπου τα επινεφρίδια δεν υπάρχουν κατά τη γέννηση. Δεν πρέπει να συγχέεται με την επινεφριδιακή ανεπάρκεια ή την συγγενή υπερπλασία των επινεφριδίων, όπου υπάρχει επινεφρίδιο, αλλά μπορεί να μην λειτουργεί επαρκώς.
Λόγω της απουσίας του επινεφριδιακού φλοιού, η κατάσταση προκαλεί ακραία συμπτώματα επινεφριδιακής ανεπάρκειας κατά τη γέννηση, λόγω των πολύ χαμηλών επιπέδων αλδοστερόνης και κορτιζόλης. Ο μυελός των επινεφριδίων μπορεί κανονικά να υπάρχει, να σχηματίζεται κακώς ή να απουσιάζει, ωστόσο ακόμη και τα αποτελέσματα της κυκλοφοριακής ανεπάρκειας της κατεχολαμίνης είναι γενικά ήπια (λόγω της αντιστάθμισης του συμπαθητικού νευρικού συστήματος), εκτός από επεισόδια υπογλυκαιμίας.
Μεγάλη Κάψη Φθιώτιδας
Η Μεγάλη Κάψη είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Ιστορία
Η Μεγάλη Κάψη είναι μεσαιωνικό χωριό και δημιουργήθηκε γύρω στα 1695 όταν ο εξωμότης Λυμπεράκης Γερακάρης από τη Μάνη έκαψε το παλαιότερο κεφαλοχώρι «Μεταξάς» ή «Μεταξάδες» που υπήρχε περίπου ένα χιλιόμετρο νοτιότερα του σημερινού και οι κάτοικοί του διαμοιράστηκαν και έκτισαν στη γύρω περιοχή τα τρία χωριά: Μεγάλη - Μεσαία - Πέρα Κάψη. Αναφέρεται έμμεσα την περίοδο της Τουρκοκρατίας ως μια από τις τρεις συνοικίες του χωριού Καψί, το οποίο συμπεριλαμβάνει ο Γάλλος περιηγητής Φρανσουά Πουκεβίλ στην απογραφή του (γύρω στο 1810) και το κατατάσσει «στο τμήμα «Πολιτοχώρια» του κτηματολογίου Πατρατζίκ με 150 σπίτια και τρεις συνοικίες». Οι συνοικίες αυτές είναι οι σημερινοί οικισμοί Τυμφρηστός ή Πέρα Κάψη, Μεσαία Κάψη, Μεγάλη Κάψη. Το Καψί αναγράφεται επίσης στην πρόθεση της Ρεντίνας, στα φ.178α μαζί με τους οικισμούς Λουκάδα, Ρουσιανή, Μοιτζουράκι, Μερτηκάδα και την Λάσπη Καρπενησίου. Στα φ. 178β – 179α, υπάρχουν γραφές μεταγενέστερες της πρώτης.
Επίσημα αναφέρεται ως ξεχωριστός οικισμός με την ονομασία Πέρα Κάψη το 1908 στο ΦΕΚ 28Α - 08/02/1908 να προσαρτάται στον τότε δήμο Τυμφρηστού και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Μεγάλης Κάψης που υπάγεται στη δημοτική ενότητα Αγίου Γεωργίου Τυμφρηστού του Δήμου Μακρακώμης και σύμφωνα με την απογραφή του 2011 έχει πληθυσμό 215 κατοίκους.
Εξωτερικοί σύνδεσμοι
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Μπούντε
Η πόλη έχει έκταση 14,16 τετραγωνικών χιλιομέτρων, πληθυσμό (2018) 41.215 και πυκνότητα πληθυσμού 2.911 κατοίκους ανά τετραγωνικό χιλιόμετρο.
Ο δήμος έχει έκταση 1.395 τετραγωνικών χιλιομέτρων και είναι ο 66ος μεγαλύτερος από τους 356 δήμους της Νορβηγίας και ο 19ος πολυπληθέστερος δήμος στη Νορβηγία με πληθυσμό 52.357. Η πληθυσμιακή πυκνότητα του δήμου είναι 39,9 κάτοικοι ανά τετραγωνικό χιλιόμετρο και ο πληθυσμός του έχει αυξηθεί κατά 10,7% σε σχέση με την προηγούμενη δεκαετία.
Στο Μπούντε βρίσκεται ο βορειότερος σιδηροδρομικός σταθμός της σιδηροδρομικής γραμμής του Νόρντλαντ που λειτουργεί από το 1961. Το Διεθνές Αεροδρόμιό του βρίσκεται σε απόσταση 2 χλμ. από το κέντρο της πόλης και λειτουργεί από το 1952. Το Μπούντε έχει οριστεί ως μία από τις Πολιτιστικές Πρωτεύουσες της Ευρώπης για το 2024.
Iστορία
Στο χωριό Μπούντε παραχωρήθηκε καθεστώς πόλης το 1816 και λίγο αργότερα, το 1818, ήταν γνωστό για την υπόθεση Μπούντε, λαθρεμπόριο από Βρετανούς εμπόρους που αργότερα αποζημιώθηκαν από τη Νορβηγία. Η πόλη του Μπούντε καθιερώθηκε ως δήμος την 1η Ιανουαρίου 1838. Την 1η Ιανουαρίου 1938 ένα τμήμα του γειτονικού δήμου Μπόντιν (πληθυσμός: 559) προσαρτήθηκε στην πόλη Μπούντε, όπως και άλλο ένα τμήμα του (πληθυσμός: 1.303) την 1η Ιανουαρίου 1959.
Τη δεκαετία του 1960 έγιναν πολλές δημοτικές συγχωνεύσεις σε όλη τη Νορβηγία στα πλαίσια του έργου της επιτροπής Σέι. Την 1η Ιανουαρίου 1968 η πόλη Μπούντε (πληθυσμός: 14.252) συγχωνεύτηκε με το δήμο Μπόντιν (πληθυσμός: 13.323) και έτσι δημιουργήθηκε ο πολύ μεγαλύτερος δήμος του Μπούντε. Την 1η Ιανουαρίου 1984 προσαρτήθηκαν στο Μπούντε οι περιοχές Τόρνβικα και Εϊγκόρντεν (πληθυσμός: 22) βορειοανατολικά του χωριού Κγερινγκέι του Δήμου Σέρφολντ. Την 1η Ιανουαρίου 2005 ολόκληρος ο δήμος Σκγέρσταντ συγχωνεύτηκε με το δήμο Μπούντε.
Β΄ Παγκόσμιος Πόλεμος
Το μεγαλύτερο μέρος της πόλης του Μπούντε καταστράφηκε κατά τη διάρκεια μιας επίθεσης της Λουφτβάφε στις 27 Μαΐου 1940. Από τους έξι χιλιάδες κατοίκους του Μπούντε οι 3500 έχασαν τα σπίτια τους κατά την επίθεση και 15 έχασαν τη ζωή τους (δύο Βρετανοί στρατιώτες και 13 Νορβηγοί).
Λόγω της οξείας έλλειψης στέγης η Σουηδική κυβέρνηση βοήθησε στην κατασκευή 107 διαμερισμάτων το χειμώνα του 1941. Αυτά τα σπίτια χτίστηκαν πυκνοδομημένα λίγο έξω από την πόλη. Αυτή η μικρή περιοχή, σήμερα στην καρδιά του Μπούντε, εξακολουθεί να ονομάζεται Svenskebyen («Σουηδική Πόλη»). Η πόλη στη συνέχεια ανοικοδομήθηκε μετά τον πόλεμο. Η ανοικοδόμηση ολοκληρώθηκε το 1959 με την ολοκλήρωση του νέου δημαρχείου. Ο Γερμανικός στόλος στο Μπούντε και γύρω από αυτό δέχτηκε επίθεση τον Οκτώβριο του 1943 κατά την Operation Leader.
Τοπωνύμιο
Ο δήμος πήρε το όνομά του από το παλιό αγρόκτημα Μπόντεγκορντ (Αρχαία Νορδική: Boðvin), καθώς η πόλη χτίστηκε στη θέση του. Το πρώτο στοιχείο μπορεί να είναι boði που σημαίνει "βυθισμένος βράχος" και το δεύτερο είναι vin, που σημαίνει "λιβάδι" ή "βοσκότοπος". Το τελευταίο στοιχείο μπορεί να έχει παρεξηγηθεί ως øy που σημαίνει "νησί" (και γραμμένο με τη δανική γλώσσα ø).
Θυρεός
Ο θυρεός καθιερώθηκε στις 24 Ιουλίου 1959. Αποτελείται από έναν κίτρινο ήλιο σε κόκκινο φόντο. Είναι μια αναπαράσταση του ήλιου του μεσονυχτίου και είναι μια απλοποιημένη εκδοχή του παλαιού θυρεού από το 1889 που έδειχνε έναν ήλιο πάνω από μια βάρκα με βουνά στο βάθος.
Γεωγραφία
Ο δήμος βρίσκεται μόλις βόρεια του Αρκτικού Κύκλου όπου ο ήλιος του μεσονυχτίου είναι ορατός από την 1η Ιουνίου ως τις 13 Ιουλίου. Λόγω της ατμοσφαιρικής διάθλασης, δεν υπάρχει πραγματική πολική νύχτα στο Μπούντε, αλλά λόγω των βουνών νότια της πόλης ο ήλιος δεν είναι ορατός σε τμήματα του δήμου από τις αρχές Δεκεμβρίου ως τις αρχές Ιανουαρίου. Ο μέσος αριθμός ωρών ηλιοφάνειας στο Μπούντε είναι υψηλότερος τον Ιούνιο με 221 ώρες.
Μεταξύ των ισχυρότερων παλιρροιακών ρευμάτων στον κόσμο, με ταχύτητες νερού που φτάνουν τους 22 κόμβους (41 χιλιόμετρα ανά ώρα), είναι το Σαλτστράουμεν, περίπου 30 χιλιόμετρα νοτιοανατολικά του Μπούντε. Το χωριό Κγερινγκέι είναι ένας καλά διατηρημένος παλιός εμπορικός οικισμός στην ακτή περίπου 40 χιλιόμετρα βόρεια της πόλης Μπούντε. Με τη γραφική τοποθεσία και τα αυθεντικά κτίριά του, γυρίστηκαν αρκετές ταινίες σε αυτό το μικρό λιμάνι, όπως οι Μπενόνι και Ρόζα (βασισμένη στο μυθιστόρημα του Κνουτ Χάμσουν), Είμαι η Ντίνα και Ο Τηλεγραφητής.
Το Σκγέρσταντ Φιόρδ στο ανατολικό τμήμα του Μπόντε περνά μέσω του Σαλτστράουμεν στο Σαλτφιόρδεν, που στη συνέχεια ρέει δυτικά στο Βεστφιόρδεν. Στην περιοχή υπάρχουν αρκετές λίμνες, όπως οι Φγέρβατνετ, Γκγέμερβάτνετ, Χεγκμοβάτνετ, Σολεϊβάτνετ, Βαλνεσβάτνετ και Βάτνβατνετ.
Υπάρχουν επίσης στο Μπούντε πολλά νησιά και ομάδες νησιών. Τα νησιά Στράουμεγια και Κνάπλουντσγια βρίσκονται στο Σαλτφιόρδεν. Αρκετές γέφυρες συνδέουν αυτά τα νησιά με την ηπειρωτική χώρα: Ωσελιστράουμεν, Ίντρε Σούναν και Σαλστράουμεν. Τα νησιά Λαντέγκοντε, Χέλιγκβερ, Μπλίκσβερ και Κάρλσεϊβερ βρίσκονται όλα στο Βεστφιόρδεν. Αρκετοί φάροι βρίσκονται επίσης στο Βεστφιόρδεν: Μπγέρνεϊ, Γκρίτεϊ, Λαντέγκοντε, Νίχολμεν και Τένχολμεν.
Κλίμα
Ευρισκόμενο σε μια χερσόνησο της Νορβηγικής Θάλασσας η πόλη Μπούντε είναι μια από τις πιο ανεμώδεις πόλεις της Νορβηγίας. Παρά τη θέση του μόλις βόρεια του Αρκτικού Κύκλου το Μπούντε διαθέτει υποπολικό ωκεάνιο κλίμα (Cfc), με ψυχρούς (αλλά όχι πολύ) χειμώνες και δροσερά καλοκαίρια. Η χιονοκάλυψη το χειμώνα ποικίλλει και είναι συχνά σποραδική στο κέντρο της πόλης, αλλά και στην ενδοχώρα είναι λίγο περισσότερη. Ο "ήλιος του μεσονυχτίου" βρίσκεται πάνω από τον ορίζοντα από την 1η Ιουνίου ως τις 14 Ιουλίου (44 ημέρες) και η περίοδος με συνεχές φως ημέρας διαρκεί λίγο περισσότερο.
Το χαμηλό όλων των εποχών καταγράφηκε το Φεβρουάριο του 1966, που ήταν ο πιο κρύος καταγεγραμμένος μήνας με μέση θερμοκρασία −8,9 ° C. Το υψηλό όλων των εποχών καταγράφηκε τον Ιούλιο του 2019 ενώ ο Ιούλιος του 2014 ήταν ο θερμότερος καταγεγραμμένος μήνας στο ρεκόρ με μέση θερμοκρασία 17,3 ° C. Τις τελευταίες δεκαετίες η θερμοκρασία αυξάνεται και δεν έχει σημειωθεί ολονύκτια θερμοκρασία του αέρα υπό το μηδέν τον Ιούνιο από το 1981. Ωστόσο, παρόλα αυτά, τα καλοκαιρινά απογεύματα εξακολουθούν να είναι πιο δροσερά από ό, τι σε χαμηλότερες περιοχές της ενδοχώρα στα σουηδικά σύνορα, όπως η κοντινότερη πόλη της ενδοχώρας Γκελίβαρε. Το χειμώνα, αντιθέτως, στο Μπούντε η θερμοκρασία είναι κατά μέσο όρο πάνω από 12 ° C μεγαλύτερη από τις εν λόγω περιοχές. Σύμφωνα με την Κλιματική ταξινόμηση Κέππεν το Μπόντε βρίσκεται στο όριο μεταξύ "Cfb" (Ωκεάνιου) και "Cfc" (Υποπολικού Ωκεάνιου Κλίματος). Με τη θέση της στον Αρκτικό Κύκλο η πόλη παρουσιάζει μια από τις μεγαλύτερες θερμοκρασιακές ανωμαλίες στη Γη. Τα δεδομένα στον παρακάτω πίνακα προέρχονται από το Αεροδρόμιο Μπόντε, ενώ τα καλοκαιρινά καθημερινάυ ψηλά είναι συχνά πιο ζεστά στο κέντρο της πόλης.
Φύση
Εκτός από το Σαλτστράουμεν ο δήμος του Μπόντοε έχει πολλές εξοχές για πεζοπόρους. Περίπου 10 χιλιόμετρα βόρεια της πόλης βρίσκεται η δημοφιλής περιοχή αναψυχής Γκεϊτβόγκεν. Στην περιοχή ζει μεγάλος αριθμός θαλασσαετών. Το Εθνικό Πάρκο Σγιουνκχάτεν βρίσκεται εν μέρει στον δήμο Μπόντε και υπάρχουν επίσης 17 φυσικά καταφύγια. Το φυσικό καταφύγιο Σουντστράουμλιαν έχει ένα παρθένο ανάμεικτο δάσος με μαρμάρινα πετρώματα, το Σκόνλαντ με παράκτιο πευκοδάσος, τη λίμνη Μπέρβατνετ, που προστατεύει ένα δάσος σημύδας με πολλές ορχιδέες και το φυσικό καταφύγιο Μπλίκσβερ με καλά διατηρημένη παράκτια φύση πολλών ειδών και πλούσια ζωή πτηνών, που το καθιστούν επίσης Υγροβιότοπο Ραμσάρ.
Μεταφορές
Ως το βόρειο άκρο της Γραμμής Nordland η πόλη Nordlandsbanen είναι το βόρειο άκρο του δικτύου Vy (των Νορβηγικών Σιδηροδρόμων). Ωστόσο οι ταξιδιώτες που πηγαίνουν βορειότερα συχνά παίρνουν ένα λεωφορείο που συνδέει την κοντινή πόλη Φάουσκε με προορισμό την πόλη Νάρβικ. Υπάρχει επίσης σιδηροδρομική γραμμή από το Νάρβικ προς το Κίρουνα της Σουηδίας και περαιτέρω στο σουηδικό σιδηροδρομικό δίκτυο. Ο Σταθμός του Μπούντε ολοκληρώθηκε το 1961. Το Αεροδρόμιο βρίσκεται ακριβώς νότια του κέντρου της πόλης και άνοιξε το 1952. Το αεροδρόμιο εξυπηρέτησε 1.733.330 επιβάτες το 2015. Η αεροπορική εταιρεία Widerøe έχει την έδρα της στο Μπούντε. Πορθμεία εκτελούν δρομολόγια μεταξύ Μπούντε και Νησιών Λοφότεν στα δυτικά.
Ιδρύματα
Το μεγαλύτερο εμπορικό κέντρο της Νόρντλαντ, το City Nord, βρίσκεται στο Μπούντε.
Στρατιωτικά
Το Μπόντιν Λέιρ, κοντά στην αεροπορική βάση ήταν μια σχολή νεοσυλλέκτων της Βασιλικής Πολεμικής Αεροπορίας της Νορβηγίας, συμπεριλαμβανομένου του προσωπικού του Νορβηγικού Αντιπυραυλικού Συστήματος και μιας εθνικής μονάδας απόκρισης. Η βάση ήταν μεγάλης σημασίας κατά τον Ψυχρό Πόλεμο λόγω της στρατηγικής της θέσης και της εγγύτητας με τη Σοβιετική Ένωση. Θα ήταν ζωτικής σημασίας για τη συγκέντρωση αεροπορικών και χερσαίων δυνάμεων του ΝΑΤΟ για την υπεράσπιση της Νορβηγίας, και έτσι ολόκληρης της βόρειας πτέρυγας του ΝΑΤΟ, σε έναν πόλεμο με το Σύμφωνο της Βαρσοβίας. Θα μπορούσε επίσης να χρησιμοποιηθεί ως βάση για αμερικανικά βομβαρδιστικά για να πλήξουν στόχους στη Σοβιετική Ένωση. Σήμερα το Μπόντιν Λέιρ είναι ένα στρατόπεδο που στεγάζει στρατιωτικό προσωπικό του Ενιαίου Κέντρου της Νορβηγίας και της Κεντρικής Αεροπορικής Βάσης του Μπόντε.
Το Μπούντε έγινε διεθνώς γνωστό κατά την Κρίση του U-2 το Μάιο του 1960, όταν έγινε γνωστό ότι ο αμερικανός πιλότος ενός U-2 Γκάρι Πάουερς είχε καταρριφθεί πάνω από τη Σοβιετική Ένωση καθ' οδόν από από το Πακιστάν προς το Μπούντε.
Πολιτισμός
thumb|left|Το νέο κτίριο γραφείων της εφημερίδας Avisa Nordland. thumb|left|Το νέο Πολιτιστικό Κέντρο Στόρμεν. Η τοπική εφημερίδα του Μπούντε είναι η Avisa Nordland, που ιδρύθηκε το Φεβρουάριο του 2002 μέσω μιας αμφιλεγόμενης συγχώνευσης των δύο ανταγωνιστικών εφημερίδων της πόλης Nordlandsposten και Νordlands Framtid. Το 2013 η εφημερίδα μετακόμισε σε ένα νέο κτίριο γραφείων που ονομάζεται Central Atrium.
Στο Μπούντε βρίσκονται το Νορβηγικό Μουσείο Αεροπορίας και το Μουσείο Νόρντλαντ. Το Μουσείο Νόρντλαντ έχει τέσσερις εκθέσεις: Τους ψαρότοπους των Λοφότεν, ένα έκθεμα των Σαάμι, ένα θησαυρό των Βίκινγκ και μια έκθεση για την ιστορία του Μπούντε από το 1816 ως το 2000.
Ο Καθεδρικός Ναός του Μπούντε κατασκευάσθηκε το 1956 και είναι έργο μεταπολεμικής αρχιτεκτονικής, ενώ η Εκκλησία του Μπόντιν, λίγο έξω από το κέντρο της πόλης, χρονολογείται από το 13ο αιώνα και είναι τυπική μεσαιωνική πέτρινη εκκλησία. Αλλες εκκλησίες της πόλης είναι οι Χούνσταντ και Ρέβνικ.
Στο Μπούντε βρίσκεται το Fram Kino, ο πρώτος κινηματογράφος της Νορβηγίας, που άνοιξε το 1908.
Αθλητισμός
Η κύρια επαγγελματική ομάδα του Μπούντε είναι ο ποδοσφαιρικός σύλλογος ΦΚ Μπόντε/Γκλιμτ, που παίζει στην Eliteserien, το κορυφαίο πρωτάθλημα ποδοσφαίρου της Νορβηγίας.
Εκτός από τη ΦΚ Μπόντε/Γκλιμτ η Μπούντε είχε αρκετές ομάδες εθνικού επιπέδου, όπως οι Γκραντ Μπέντε (γυναικείο ποδόσφαιρο), Γιούνκερεν (γυναικείο χάντμπολ) και Μπούντε ΧΚ (ανδρικό χάντμπολ).
Ο πιο γνωστός αθλητικός χώρος στο Μπόντε είναι το Στάδιο Απσμυρα, που εκτός από έδρα της ΦΚ Μπόντε/Γκλιμτ έχει φιλοξενήσει ένα διεθνή αγώνα. Επίσης το κλειστό πολλαπλών χρήσεων Μπόντε Σπέκτρουμ περιλαμβάνει γήπεδα ποδοσφαίρου και χάντμπολ κανονικών διαστάσεων, καθώς και πολλές εγκαταστάσεις κολύμβησης.
Η πόλη έχει επίσης τους Μπούντε Μπαρμπάριανς, μια κορυφαία ομάδα ράγκμπι.
Εξωτερικοί σύνδεσμοι
Μπουντε
Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Λος Άντζελες
Το Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Λος Άντζελες (αγγλικά:Los Angeles Film Critics Award For Best Animated Film) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει μια ταινία κινουμένων σχεδίων της κινηματογραφικής βιομηχανίας.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Λος Άντζελες
Ματίας Γκέοργκ Μονν
Ο Ματίας Γκέοργκ Μονν (Matthias Georg Monn, 9 Απριλίου 1717, Βιέννη - 3 Οκτωβρίου 1750,Βιέννη) ήταν Αυστριακός συνθέτης και οργανίστας, του οποίου οι συνθέσεις σηματοδοτούν το πέρασμα από το Μπαρόκ στην Κλασική εποχή στη μουσική. Το πραγματικό του όνομα ήταν Γιόχαν Γκέοργκ Μονν (Johann Georg Monn), το οποίο άλλαξε για να μη γίνεται σύγχυση με τον νεότερο αδελφό του Γιόχαν Κριστοφ Μονν (Johann Christoph Monn, 1726-1782) που ήταν πιανίστας και συνθέτης.
Στην ηλικία των 14 ετών ήταν χορωδός στο μοναστήρι του Klosterneuburg, ενώ από το 1738 ήταν οργανίστας στην εκκλησία St. Charles της Βιέννης. Ήταν γνωστός στη Βιέννη, αλλά όχι και στην υπόλοιπη Ευρώπη και καμία από τις συνθέσεις του δεν παρουσιάστηκε όσο ζούσε. Μία από τις συμφωνίες του, που ολοκλήρωσε το 1740, είναι η πρώτη γνωστή συμφωνία με 4 μέρη, παρεμβάλλοντας ένα μινουέτο ως τρίτο μέρος.
Έγραψε 16 Συμφωνίες, 6 Κουαρτέτα, Κοντσέρτα (κυρίως για τσέμπαλο), Λειτουργίες, Τρίο.
Παραπομπές
Κατηγορία:Αυστριακοί συνθέτες Κατηγορία:Οργανίστες
Ουέλς
Το Ουέλς πήρε το όνομά του από τρία πηγάδια αφιερωμένα στον Άγιο Ανδρέα, ένα στην αγορά και δύο μέσα στους χώρους του επισκοπικού μεγάρου και του καθεδρικού ναού. Ένας μικρός ρωμαϊκός οικισμός τα περιέβαλε, και ο οποίος μεγάλωσε σε σημασία και μέγεθος κατά την εποχή των Αγγλοσαξόνων, όταν ο βασιλιάς Ίνε του Ουέσεξ ίδρυσε εκκλησία εκεί το 704. Η κοινότητα έγινε εμπορικό κέντρο βασισμένο στην κατασκευή υφασμάτων και το Ουέλς είναι αξιοσημείωτο για τη συμμετοχή του στον 17ο αιώνα τόσο στον αγγλικό εμφύλιο πόλεμο όσο και στην εξέγερση του Μόνμουθ. Τον 19ο αιώνα, οι υποδομές μεταφορών βελτιώθηκαν με σταθμούς σε τρεις διαφορετικές σιδηροδρομικές γραμμές. Ωστόσο, από το 1964 η πόλη δεν έχει σιδηροδρομική σύνδεση.
Ο καθεδρικός ναός και η σχετική θρησκευτική και μεσαιωνική αρχιτεκτονική ιστορία παρέχουν μεγάλο μέρος της εργασίας. Η πόλη διαθέτει ποικιλία αθλητικών και πολιτιστικών δραστηριοτήτων και στεγάζει πολλά σχολεία, όπως το The Blue School, ένα κρατικό συνεκπαιδευτικό σχολείο που ιδρύθηκε το 1641 και το ανεξάρτητο σχολείο του καθεδρικού του Ουέλς, που ιδρύθηκε πιθανώς ήδη από το 909 και είναι ένα από τα πέντε ιδρύματα μουσικών σχολείων για παιδιά σχολικής ηλικίας στο Ηνωμένο Βασίλειο. Η ιστορική αρχιτεκτονική του Ουέλς οδήγησε την πόλη να χρησιμοποιηθεί ως σκηνικό για πολλές ταινίες και τηλεοπτικά προγράμματα.
Παραπομπές
Κατηγορία:Πόλεις της Αγγλίας
Γεωργία Αποστολοπούλου
Γεωργία Αποστολοπούλου ( Λεβίδιον Αρκαδίας, 1946-) είναι Ομότιμη Καθηγήτρια Φιλοσοφίας στο Πανεπιστήμιο Ιωαννίνων.
Σπουδές
Έλαβε Πτυχίο Φιλολογίας (1969) και Πτυχίο Φιλοσοφίας (1972) από το Εθνικό και Καποδιστριακό Πανεπιστήμιο Αθηνών. Στη συνέχεια, έλαβε Διδακτορικό Δίπλωμα Φιλοσοφίας (1977), με ειδίκευση στη Φιλοσοφία, την Κοινωνιολογία και την Κλασική Φιλολογία από το Πανεπιστήμιο του Τύμπινγκεν, μετά την εκπόνηση της διδακτορικής διατριβής με τίτλο: Die Dialektik bei Klemens von Alexandria. Ein Beitrag zur Geschichte der philosophischen Methoden, που έχει ως θέμα τη διαλεκτική μέθοδο του Κλήμη του Αλεξανδρινού.
Ακαδημαϊκή Σταδιοδρομία
Από το 2014 και εξής είναι Ομότιμη Καθηγήτρια της Ιστορίας της Φιλοσοφίας και της Πρακτικής Φιλοσοφία στο Διατμηματικό Μεταπτυχιακό Πρόγραμμα «Ελληνική Φιλοσοφία – Φιλοσοφία των Επιστημών» στον ίδιο Τομέα και Επιστημονική Υπεύθυνη των μεταπτυχιακών ερευνητικών προγραμμάτων 1) «Νέα Αισθητική», 2) «Νεοπλατωνική Μεταφυσική» και 3) «Ο Νεοκαντιανισμός στην Ελλάδα» στον ίδιο Τομέα.
Εργάστηκε ως Ειδική Επιστήμων Φιλοσοφίας (1980-1984), ως Επίκουρη Καθηγήτρια (1984-1988), ως Αναπληρώτρια Καθηγήτρια (1988-1993) και ως Καθηγήτρια Φιλοσοφίας (1993-2013) στο Τμήμα Φιλοσοφίας, Παιδαγωγικής και Ψυχολογίας του Πανεπιστημίου Ιωαννίνων.
Υπήρξε Επισκέπτρια Καθηγήτρια Φιλοσοφίας στο Τμήμα Φιλοσοφικών και Κοινωνικών Σπουδών του Πανεπιστημίου Κρήτης, στο Τμήμα Κλασικών Σπουδών και Φιλοσοφίας του Πανεπιστημίου Κύπρου και στο Philosophy Department, Marquette University, Milwaukee, Wisconsin, USA.
Υπήρξε κάτοχος της διακεκριμένης καθέδρας "Women's Chair in Humanistic Studies", στο Marquette University, Philosophy Department, Milwaukee,Wisconsin, USA. κατόπιν προτάσεως του Philosophy Department του ιδίου Πανεπιστημίου (1997-1998).
Ίδρυσε και διήυθυνε το "Εργαστηρίο Πλωτινικών Ερευνών" του Πανεπιστημίου Ιωαννίνων (2003 και εξής), το οποίο το 2020 μετονομάστηκε σε «Εργαστήριο Φιλοσοφικών Ερευνών για τις Επιστήμες, την Τεχνολογία και τον Πολιτισμό».
Συμμετείχε και δίδαξε σε μεταπτυχιακά προγράμματα ειδίκευσης στην φιλοσοφία.
Εργογραφία
Το συγγραφικό έργο της περιλαμβάνει βιβλία (μονογραφίες, εκδόσεις, μεταφράσεις), πάμπολλες ανακοινώσεις σε Πρακτικά Συνεδρίων, Άρθρα σε περιοδικά και σε συλλογικούς τόμους, μεταφράσεις άρθρων (από τα γερμανικά στα ελληνικά) και βιβλιοκρισίες.
Εξωτερικοί συνδέσμοι
Κατηγορία:Έλληνες πανεπιστημιακοί Κατηγορία:Καθηγητές Πανεπιστημίου Ιωαννίνων Κατηγορία:Φιλόσοφοι (γυναίκες) στην Ελλάδα
Ρόμπερτ Βον
Ο Ρόμπερτ Βον (αγγλικά: Robert Francis Vaughn, 22 Νοεμβρίου 1932 - 11 Νοεμβρίου 2016) ήταν Αμερικανός ηθοποιός του κινηματογράφου, της τηλεόρασης και του θεάτρου. Ο Ρόμπερτ Βον έγινε γνωστός κυρίως από την συμμετοχή του στην τηλεοπτική σειρά Man from U.N.C.L.E. καθώς και από άλλες τηλεοπτικές σειρές, όπως το The Protectors. Στον κινηματογράφο έγινε γνωστός από τις ταινίες Και οι επτά ήταν υπέροχοι, The Bridge at Remagen και Σούπερμαν 3. Είχε παίξει επίσης στην ταινία The Young Philadelphians, για την οποία προτάθηκε για βραβείο Όσκαρ Β' Ανδρικού Ρόλου.
Νταν Ο'Σάλιβαν (καλαθοσφαιριστής)
Ο Ντάνιελ Τζέιμς Ο'Σάλιβαν (γεννήθηκε στις 3 Μαρτίου 1968) είναι Αμερικανός πρώην επαγγελματίας καλαθοσφαιριστής και τώρα είναι αναπληρωτής δάσκαλος στο Νιου Τζέρσεϊ.
Ρόμπερτ Βον
Προσωπική ζωή
Ο Ρόμπερτ Βον νυμφεύτηκε το 1974 την Λίντα Στάαμπ, με την οποία έμειναν μαζί μέχρι το θάνατό του. Μαζί υιοθέτησαν δυο παιδιά.
Νταν Ο'Σάλιβαν (καλαθοσφαιριστής)
Ως σέντερ με ύψος 2,08 μέτρων και με βάρος 114 κιλών, γεννημένος στο Μπρονξ της Νέας Υόρκης, ο Ο'Σάλιβαν φοίτησε στο Πανεπιστήμιο του Φόρνταμ. Έπαιξε με τους Ομάχα Ρέισερς του CBA, και από την περίοδο 1990–91 του NBA μέχρι το 1996, έπαιξε με πέντε διαφορετικές ομάδες του NBA Γιούτα Τζαζ (1990–91), Νιου Τζέρσεϊ Νετς (1992–93), Μιλγουόκι Μπακς (1992–93), Ντιτρόιτ Πίστονς (1993–94) και Τορόντο Ράπτορς (1995–96). Έχει παίξει για τους Ουάσιγκτον Μπούλετς κατά τη διάρκεια της προετοιμασίας του 1993 (αλλά όχι στην κανονική περίοδο). Έπαιξε επίσης με την Κίντερ Μπολόνια, την Τίμσυστεμ Μπολόνια και τη Σκαβολίνι στο ιταλικό πρωτάθλημα, αλλά και στην Ελλάδα με την ΑΕΚ (1999–2000).
Ρόμπερτ Βον
Ενδεικτική φιλμογραφία
Ως ηθοποιός του κινηματογράφου, ο Ρόμπερτ Βον πρωταγωνίστησε σε πολλές επιτυχημένες ταινίες: μεταξύ άλλων μαζί με τον Στηβ ΜακΚουήν στο Μπούλιτ, ως Γερμανός ταγματάρχης στο The Bridge of Remagen, επίσης μαζί με τον Στηβ ΜακΚουήν και τον Πωλ Νιούμαν στην ταινία καταστροφής Ο πύργος της κολάσεως και μαζί με τον Κρίστοφερ Ριβ στο Σούπερμαν 3. Έπαιξε επίσης τον Harry Rule στην αγγλική αστυνομική σειρά No Pardon for Guardian Angels του 1971, και από το 2004 έως το 2012 τον απατεώνα τζέντλεμαν Albert Stroller στη σειρά Hustle. Μέχρι το 2016 όταν και απεβίωσε, είχε εμφανιστεί σε περισσότερες από 200 τηλεοπτικές παραγωγές ως πρωταγωνιστής ή ως γκεστ, και συνολικά σε πάνω από 220 κινηματογραφικές και τηλεοπτικές παραγωγές.
Το 1978 κέρδισε ένα Βραβείο Έμμυ για την τηλεοπτική μίνι σειρά Washington: Behind Closed Doors. Για τη συνολική προσφορά του, το 1998 απέκτησε το δικό του αστέρι στη Λεωφόρο της Δόξας στο Χόλυγουντ στον αριθμό 6600.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί ραδιοφώνου
Οξυκωδόνη
Η οξυκωδόνη, που πωλείται με την επωνυμία OxyContin (η οποία είναι η μορφή παρατεταμένης απελευθέρωσης) μεταξύ άλλων, είναι οπιοειδές φάρμακο που χρησιμοποιείται για τη θεραπεία μέτριου έως σοβαρού πόνου και κοινό φάρμακο κατάχρησης. Συνήθως λαμβάνεται από το στόμα και διατίθεται σε σκευάσματα άμεσης απελευθέρωσης και ελεγχόμενης απελευθέρωσης. Η έναρξη της ανακούφισης του πόνου αρχίζει συνήθως μέσα σε δεκαπέντε λεπτά και διαρκεί έως και έξι ώρες με τη σύνθεση άμεσης απελευθέρωσης. Στο Ηνωμένο Βασίλειο, διατίθεται με ένεση. Τα προϊόντα συνδυασμού διατίθενται επίσης με παρακεταμόλη (ακεταμινοφαίνη), ιβουπροφαίνη, ναλοξόνη και ασπιρίνη.
Η οξυκωδόνη κατασκευάστηκε για πρώτη φορά στη Γερμανία το 1916 από την θηβαΐνη. Διατίθεται ως γενόσημο φάρμακο. Το 2017, ήταν το 52ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από δεκαπέντε εκατομμύρια συνταγές. Διατίθενται διάφορα σκευάσματα αποτροπής κατάχρησης, όπως σε συνδυασμό με ναλοξόνη.
Ιατρικές χρήσεις
Η οξυκωδόνη χρησιμοποιείται για τη διαχείριση μετρίου έως σοβαρού οξέως ή χρόνιου πόνου, όταν άλλες θεραπείες δεν είναι επαρκείς. Αυτό μπορεί να βελτιώσει την ποιότητα ζωής σε ορισμένους τύπους πόνου. Δεν είναι σαφές αν η χρήση σε χρόνιο πόνο επιφέρει βελτίωση της ποιότητας ζωής ή συνεχή ανακούφιση από τον πόνο.
Η οξυκωδόνη διατίθεται ως δισκίο ελεγχόμενης απελευθέρωσης, το οποίο προορίζεται να λαμβάνεται κάθε 12 ώρες. Μια μελέτη του Ιουλίου του 1996 ανεξάρτητη από Purdue Pharma, που παρήγαγε το φάρμακο, βρήκε ότι το σκεύασμα ελεγχόμενης απελευθέρωσης είχε μεταβλητή διάρκεια δράσης που κυμαινόταν μεταξύ 10 και 12 ωρών. Μια ανασκόπηση του 2006 διαπίστωσε ότι η οξυκωδόνη ελεγχόμενης απελευθέρωσης είναι συγκρίσιμη με την οξυκωδόνη άμεσης απελευθέρωσης, τη μορφίνη και την υδρομορφόνη στη διαχείριση μέτριου έως σοβαρού πόνου του καρκίνου, με λιγότερες παρενέργειες από τη μορφίνη. Ο συγγραφέας κατέληξε στο συμπέρασμα ότι η μορφή ελεγχόμενης απελευθέρωσης είναι έγκυρη εναλλακτική λύση στη μορφίνη και θεραπεία πρώτης γραμμής για τον πόνο του καρκίνου. Το 2014, η Ευρωπαϊκή Ένωση Παρηγορητικής Φροντίδας συνέστησε την από το στόμα οξυκωδόνη ως εναλλακτική λύση δεύτερης γραμμής της μορφίνης από το στόμα για τον πόνο από καρκίνο.
Στις ΗΠΑ, η οξυκωδόνη παρατεταμένης αποδέσμευσης έχει εγκριθεί για χρήση σε παιδιά ηλικίας έως 11 ετών. Οι εγκεκριμένες χρήσεις είναι για την ανακούφιση από καρκίνο, πόνο τραύματος ή πόνο που οφείλεται σε σοβαρή χειρουργική επέμβαση, σε παιδιά που έχουν ήδη υποβληθεί σε θεραπεία με οπιοειδή, τα οποία μπορούν να ανεχθούν τουλάχιστον 20 mg ημερησίως οξυκωδόνης. Αυτό παρέχει μια εναλλακτική λύση στη φαιντανύλη, το μόνο άλλο αναλγητικό οπιοειδές παρατεταμένης αποδέσμευσης που έχει εγκριθεί για παιδιά.
Διαθέσιμες φόρμες
Η οξυκωδόνη διατίθεται σε μια ποικιλία σκευασμάτων από το στόμα ή υπογλώσσια :
Στις ΗΠΑ, η οξυκωδόνη εγκρίνεται μόνο για χρήση από το στόμα, διατίθεται ως δισκία και από του στόματος διαλύματα. Οι παρεντερικές συνθέσεις της οξυκωδόνης (εμπορική ονομασία OxyNorm) διατίθενται επίσης σε άλλα μέρη του κόσμου, και χρησιμοποιούνται ευρέως στην Ευρωπαϊκή Ένωση. Στην Ισπανία, τις Κάτω Χώρες και το Ηνωμένο Βασίλειο, η οξυκωδόνη έχει εγκριθεί για ενδοφλέβια (IV) και ενδομυϊκή (IM) χρήση. Όταν πρωτοεμφανίστηκαν στη Γερμανία κατά τη διάρκεια του Α΄ Παγκοσμίου Πολέμου, τόσο οι χορηγήσεις οξυκοδόνης ενδοφλεβίως όσο και ενδομυικά χρησιμοποιήθηκαν συνήθως για τη μετεγχειρητική διαχείριση πόνου στους στρατιώτες των Κεντρικών Δυνάμεων.
Παρενέργειες
μικρογραφία| Κύριες παρενέργειες της οξυκωδόνης μικρογραφία| Δύο δισκία (10 mg) οξυκωδόνης και κυψέλες ασφαλείας Σοβαρές παρενέργειες της οξυκωδόνης περιλαμβάνουν μειωμένη ευαισθησία στον πόνο (πέρα από τον πόνο που λαμβάνεται για να μειώσει το φάρμακο), ευφορία, αγχόλυση, αισθήματα χαλάρωσης και αναπνευστική καταστολή. Συχνές ανεπιθύμητες ενέργειες της οξυκωδόνης περιλαμβάνουν δυσκοιλιότητα (23%), ναυτία (23%), έμετο (12%), υπνηλία (23%), ζάλη (13%), φαγούρα (13%), ξηροστομία (6%) και εφίδρωση (5%). Οι λιγότερο συχνές ανεπιθύμητες ενέργειες (που εμφανίζονται σε λιγότερο από 5% των ασθενών) περιλαμβάνουν απώλεια όρεξης, νευρικότητα, κοιλιακό άλγος, διάρροια, κατακράτηση ούρων, δύσπνοια και λόξυγκας. Οι περισσότερες ανεπιθύμητες ενέργειες γενικά γίνονται λιγότερο έντονες με την πάροδο του χρόνου, αν και ζητήματα που σχετίζονται με τη δυσκοιλιότητα είναι πιθανό να συνεχιστούν κατά τη διάρκεια της χρήσης. Η οξυκωδόνη σε συνδυασμό με ναλοξόνη σε δισκία ελεγχόμενης απελευθέρωσης, έχει διαμορφωθεί τόσο για την αποτροπή της κατάχρησης όσο και για τη μείωση της δυσκοιλιότητας που προκαλείται από οπιοειδή.
Εξάρτηση και στέρηση
Ο κίνδυνος εμφάνισης σοβαρού στερητικού συνδρόμου είναι υψηλός, εάν ο ασθενής έχει γίνει φυσικά εξαρτημένος και διακόψει την οξυκωδόνη απότομα. Ιατρικά, όταν το φάρμακο λαμβάνεται τακτικά για μεγάλο χρονικό διάστημα, αποσύρεται σταδιακά και όχι απότομα. Τα άτομα που χρησιμοποιούν τακτικά οξυκωδόνη ψυχαγωγικά ή σε υψηλότερες από τις συνταγογραφούμενες δόσεις διατρέχουν ακόμη μεγαλύτερο κίνδυνο σοβαρών συμπτωμάτων στέρησης. Τα συμπτώματα στέρησης της οξυκωδόνης, όπως και με άλλα οπιοειδή, μπορεί να περιλαμβάνουν «άγχος, κρίση πανικού, ναυτία, αϋπνία, μυϊκό πόνο, μυϊκή αδυναμία, πυρετούς και άλλα συμπτώματα που μοιάζουν με γρίπη».
Στερητικά συμπτώματα έχουν επίσης αναφερθεί σε νεογέννητα των οποίων οι μητέρες έλαβαν οξυκωδόνη με ένεση ή από το στόμα κατά τη διάρκεια της εγκυμοσύνης.
Επίπεδα ορμονών
Όπως και με άλλα οπιοειδή, η χρόνια χρήση οξυκωδόνης (ιδιαίτερα με υψηλότερες δόσεις) προκαλεί συχνά ταυτόχρονο υπογοναδισμό (χαμηλά επίπεδα ορμονών φύλου ).
Υπερδοσολογία
Σε υψηλές δόσεις, υπερδοσολογία ή σε ορισμένα άτομα που δεν είναι ανθεκτικά στα οπιοειδή, η οξυκωδόνη μπορεί να προκαλέσει ρηχή αναπνοή, βραδύ καρδιακό ρυθμό, κρύο / μαλακό δέρμα, παύσεις στην αναπνοή, χαμηλή αρτηριακή πίεση, μικρές οφθαλμικές κόρες, κυκλοφορική κατάρρευση, αναπνευστική ανακοπή και θάνατο.
Το 2011, ήταν η κύρια αιτία θανάτων που σχετίζονται με φάρμακα στις ΗΠΑ Ωστόσο, από το 2012 και μετά, η ηρωίνη και η φαιντανύλη έχουν γίνει πιο συχνές αιτίες θανάτων που σχετίζονται με τα ναρκωτικά.
Η υπερβολική δόση οξυκωδόνης έχει επίσης περιγραφεί ότι προκαλεί έμφραγμα του νωτιαίου μυελού σε υψηλές δόσεις και ισχαιμική βλάβη στον εγκέφαλο, λόγω παρατεταμένης υποξίας από την κατασταλτική αναπνοή.
Αλληλεπιδράσεις
Η οξυκωδόνη μεταβολίζεται από τα ένζυμα CYP3A4 και CYP2D6, και ως εκ τούτου η κάθαρσή της μπορεί να μεταβληθεί από αναστολείς και επαγωγείς αυτών των ενζύμων, αυξάνοντας και μειώνοντας τον χρόνο ημιζωής, αντίστοιχα. Η φυσική γενετική διακύμανση σε αυτά τα ένζυμα μπορεί επίσης να επηρεάσει την κάθαρση της οξυκωδόνης, η οποία μπορεί να σχετίζεται με την ευρεία μεταβλητότητα μεταξύ ατόμων στην ημιζωή και την ισχύ της.
Η ριτοναβίρη ή η λοπιναβίρη / ριτοναβίρη αυξάνουν σημαντικά τις συγκεντρώσεις οξυκωδόνης στο πλάσμα σε υγιείς ανθρώπους εθελοντές λόγω της αναστολής των CYP3A4 και CYP2D6. Ηριφαμπικίνη μειώνει σημαντικά τις συγκεντρώσεις της οξυκωδόνης στο πλάσμα λόγω της ισχυρής επαγωγής του CYP3A4. Υπάρχει επίσης μια αναφορά περίπτωσης της φωσφαινυτοΐνης, ενός επαγωγέα του CYP3A4, να μειώνει δραματικά τις αναλγητικές επιδράσεις της οξυκωδόνης σε έναν ασθενή με χρόνιο πόνο. Ενδέχεται να απαιτούνται προσαρμογές δοσολογίας ή φαρμάκων σε κάθε περίπτωση.
Φαρμακοδυναμική
Η οξυκωδόνη, ένα ημι-συνθετικό οπιοειδές, είναι εξαιρετικά επιλεκτικός αγωνιστής του μ-υποδοχέα οπιοειδών (MOR). Αυτός είναι ο κύριος βιολογικός στόχος του ενδογενούς οπιοειδούς νευροπεπτιδίου β-ενδορφίνη. Η οξυκωδόνη έχει χαμηλή συγγένεια για τον δ-υποδοχέα οπιοειδών (DOR) και τον κ-υποδοχέα οπιοειδών (KOR), όπου είναι παρόμοια αγωνιστής. Αφού η οξυκωδόνη συνδέεται με το MOR, απελευθερώνεται ένα σύμπλοκο πρωτεΐνης G, το οποίο αναστέλλει την απελευθέρωση νευροδιαβιβαστών από το κύτταρο μειώνοντας την ποσότητα της cAMP που παράγεται, κλείνοντας τα κανάλια ασβεστίου και ανοίγοντας κανάλια καλίου. Τα οπιοειδή όπως η οξυκωδόνη πιστεύεται ότι παράγουν τα αναλγητικά τους αποτελέσματα μέσω της ενεργοποίησης του MOR στη μεσοεγκεφαλική περιυδραγωγό φαιά ουσία (PAG) και στον ραχιαίο μεσοκοιλιακό μυελό (RVM). Αντιστρόφως, πιστεύεται ότι παράγουν ανταμοιβή και εθισμό μέσω της ενεργοποίησης του MOR στην οδό μεσολιμπικής ανταμοιβής, συμπεριλαμβανομένης της κοιλιακής περιοχής του επικλινή πυρήνα και στα βασικά γάγγλια. Η ανοχή στις αναλγητικές και ανταμείβουσες επιδράσεις των οπιοειδών είναι πολύπλοκη και συμβαίνει λόγω ανοχής σε επίπεδο υποδοχέα (π.χ. ρύθμιση προς τα κάτω των MOR), ανοχής σε επίπεδο κυττάρου (π.χ. ρύθμιση προς τα πάνω του cAMP) και ανοχής σε επίπεδο συστήματος (π.χ. νευρική προσαρμογή λόγω επαγωγής έκφρασης ΔFosB ).
Λήφθηκε προφορικά, 20 mg mg οξυκωδόνης άμεσης αποδέσμευσης θεωρείται ισοδύναμο σε αναλγητικό αποτέλεσμα με 30 mg μορφίνης, ενώ η οξυκωδόνη παρατεταμένης απελευθέρωσης θεωρείται ότι είναι δύο φορές πιο ισχυρή από τη στοματική μορφίνη.
Ενεργοί μεταβολίτες
Μερικοί από τους μεταβολίτες της οξυκωδόνης έχουν επίσης βρεθεί ότι είναι δραστικοί ως αγωνιστές του MOR, μερικοί από τους οποίους έχουν συγκριτικά πολύ μεγαλύτερη συγγένεια για (καθώς και υψηλότερη αποτελεσματικότητα σε) τον MOR. Η οξυμορφόνη διαθέτει 3 έως 5 φορές υψηλότερη συγγένεια για το MOR από ό, τι η οξυκωδόνη, ενώ η νοροξυκωδόνη και η νοροξυμορφόνη έχουν το ένα τρίτο και 3 φορές υψηλότερη συγγένεια για το MOR, αντίστοιχα,  και ενεργοποίηση MOR είναι 5 έως 10 φορές λιγότερη με νοροξυκοδόνη αλλά 2 φορές υψηλότερη με νοροξυμορφόνη σε σχέση με την οξυκωδόνη. Η νοροξυκωδόνη, η νοροξυμορφόνη και η οξυμορφόνη έχουν επίσης μεγαλύτερο βιολογικό χρόνο ημιζωής από την οξυκωδόνη.